CELEX: 32007D0095
Language: et
Date: 2007-01-22 00:00:00
Title: 2007/95/EÜ: Nõukogu otsus, 22. jaanuar 2007 , milles käsitletakse ühenduse seisukohta rahvusvahelises kohvinõukogus 2001. aasta rahvusvahelise kohvilepingu kehtivusaja pikendamise küsimuses

14.2.2007   
            
            
               ET
            
            
               Euroopa Liidu Teataja
            
            
               L 42/22
            
         
      NÕUKOGU OTSUS,
   22. jaanuar 2007,
   milles käsitletakse ühenduse seisukohta rahvusvahelises kohvinõukogus 2001. aasta rahvusvahelise kohvilepingu kehtivusaja pikendamise küsimuses
   (2007/95/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõikega 2,
   võttes arvesse komisjoni ettepanekut,
   ning arvestades järgmist:
   
               (1)
            
            
               Euroopa Ühendus kirjutas 2001. aasta rahvusvahelisele kohvilepingule alla ja sõlmis selle 24. septembril 2001. aasta otsusega 2001/877/EÜ. (1)
               
            
         
               (2)
            
            
               Vastavalt artikli 52 lõigetele 1 ja 2 lõpeb 2001. aasta rahvusvahelise kohvilepingu kehtivusaeg 30. septembril 2007, kui rahvusvaheline kohvinõukogu ei otsusta seda pikendada ühe või mitme perioodi võrra, mis kokku ei ole pikemad kui kuus aastat.
            
         
               (3)
            
            
               Lepingu kehtivusaja pikendamine on Euroopa Ühenduse huvides.
            
         
               (4)
            
            
               Euroopa Ühenduse seisukoht rahvusvahelises kohvinõukogus tuleks kindlaks määrata,
            
         ON TEINUD JÄRGMISE OTSUSE:
   Ainus artikkel
   Euroopa Ühenduse seisukoht rahvusvahelises kohvinõukogus on hääletada 2001. aasta rahvusvahelise kohvilepingu kehtivusaja pikendamise poolt ühe või mitme perioodi võrra, mis kokku ei ole pikemad kui kuus aastat.
   
      Brüssel, 22. jaanuar 2007
      
         
            Nõukogu nimel
         
         
            eesistuja
         
         F.-W. STEINMEIER
         
      
   
   
      (1)  EÜT L 326, 11.12.2001, lk 22.